LANNA กำไร Q2/58 หดตัวตามราคาถ่านหิน
LANNA เผยกำไร Q2/58 ลดลง 25% หลังรายได้จากธุรกิจถ่านหินลดลงตามราคาถ่านหินโลก ขณะที่งวดครึ่งปีกำไรลดลงเกือบ 40%
13 ส.ค. 2558

บริษัท ลานนารีซอร์สเซส จำกัด (มหาชน) หรือ LANNA  รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 70.91 ล้านบาท หรือมีกำไรสุทธิ 0.14 บาทต่อหุ้น ลดลง 25.28% จากช่วงเดียวกันของปีก่อนที่มีกำไรสุทธิ 94.91 ล้านบาท หรือมีกำไรสุทธิ 0.18 บาทต่อหุ้น 
ขณะที่ผลการดำเนินงานช่วง 6 เดือนแรกมีกำไรสุทธิ 191.51 ล้านบาท หรือ 0.36 บาทต่อหุ้น ลดลง 38.60% จากช่วงเดียวกันของปีก่อนที่มีกำไรสุทธิ 311.91 ล้านบาท หรือมีกำไรสุทธิ 0.59 บาทต่อหุ้น
 
โดยผลกำไรที่ลดลงในไตรมาสดังกล่าวเนื่องจากบริษัทมีรายได้จากกธุรกิจถ่านหินลดลง ตามราคาขายถ่านหินโลกที่ปรับตัวลดลงอย่างต่อเนื่อง อย่างไรก็ตามบริษัทมีรายได้จากธุรกิจเอทำนอลเพิ่มขึ้น